user
'SesiseMgungundlovana, ngemuva nje kwamasontshwana ngadlala ilotho ngoba
nganginayo imadlana engangopondo neshumi engathandaza ukuthi kungabe
sengiqeda okuncane ebesingathenga ngakho isinkwa ngalelo langa. Ngafaka ngingazi
ukuthi iyozala nkomoni. Ngahamba ngaya ekhaya. Umuzi wethu wawusemuhle
ezandleni zenono. Usuhalisa. Kwajabula nomakhelwane bethu ababekade basigcina.
Sathola imfudumalo esasikade sayigcina. Sasingazi ukuthi abantu babephatheke
kanjani ngokuhamba kwethu. Ukuba sasazi, ngabe sahlala sazidlela izinkobe nabantu
bathi asingahambi asihlale siphile njengabo. Kusinda kwehlela endodeni.
Ngakusasa zabuya emasisweni, langibheka engangithi selangilahla. Ngayibamba
ngedwa imali eyisizumbulu sezigidi. Sageza sashona khona edolobheni sesiyolanda
isheke. Uma sifika lapha, sathathwa ngemoto sayiswa eThekwini lapho umama
engakaze alubhade khona. Uma sifika lapha, sanikwa izinkomishi zetiye eliphambili.
Saphuza kwakuhle kwadela. Safika ngesikhathi esimnandi. Sabizwa sekugcwele
izintatheli. Kwase kuba ubugqwebegqwebe sithathwa izithombe yiwo wonke umuntu
owayephethe ikhamera. Sithathwa izithombe nje, sinikwe elikhulu iheheba leli lesheke
okuthiwa asilibambe nomkami. Sasijabuliswe ukuthi sesiphumile osizini, sesizodla
esikuthandayo njengabo bonke abanezingane ezinjengezethu. Ngemuva kwalokho
sanikezwa-ke isheke lethu. Sathathwa saphindiselwa ekhaya ngonyanyavu lwemoto
ebomvu …'

1. Ngokucabanga kwakho kuyisenzo esihle yini ukuthi abantu abazalelwe
emakhaya njengamadodana kaMaNdlovu bahambe bayohlala emadolobheni
amakhulu uma sebefundile? Bhala amaphuzu AMABILI ufakazele umbono
wakho.
assistant
Abathi yisenzo esihle.
• Abantu uma sebefundile kumele bathole imisebenzi ezobaholela kahle.√/
• Olunye uhlobo lwemisebenzi alutholakali emadolobheni
amancane/emakhaya, ngakho-ke bayaphoqeka abantu abafundile ukuthi
baye emadolobheni amakhulu ukuze bathole imisebenzi esezingeni
labo.√/
• Intuthuko ihamba kancane emakhaya ngakho-ke abantu abafundile
bathanda ukuhlala endaweni enengqalasizinda esezingeni eliphezulu.√/
• Esinye isizathu ukuthi abantu basuke befuna ukufundisa izingane zabo
ezikoleni ezixube izinhlanga/ezisezingeni eliphezulu, lolu hlobo lwezikole
luyivela kancane ezindaweni zasemakhaya.√/
• Abantu abafundile bathanda ukuhlala ezindaweni zomntakabani
ezitholakala emadolobheni amakhulu.√
Abathi yisenzo esibi.
• Senza ukuthi izindawo zasemakhaya zibukeleke phansi ngoba
kunenkolelo yokuthi abantu abahlala khona abafundile. √/
• Kwenza ukuthi izingane ezihlala ezindaweni zasemakhaya zingabi
nabantu abafundile abayisibonelo esihle kuzo.√/
• Lesi simo senza ukuthi abazali basale bengenabani ozobanakekela
nozobondla.√/
• Emakhaya kusala kungenamuntu, imizi ivaliwe. √
• Idolobha kuyenzeka lishintshe isimilo somuntu aze alahle namasiko
akhe.